Татмедиа

**«Татмедиа» ААҖ** () — Татарстан Республикасының эре төбәк медиа ширкәте. Республика матбугатында һәм гаммәви багланышлар өлкәсендә дәүләт идарәсе мәсьәләләрендә вәкаләтле исемдәш ТР дәүләт хакимиятенең махсус компетенцияле башкарма органы (*ведомство*) матбугат һәм гаммәви багланышлар буенча республика агентлыгына буйсына.

«Татмедиа» ААҖ филиаллары (*телерадиоширкәтләр, басма гаммәви мәгълүмат чаралары*) республиканың һәр шәһәрендә (Казан, Яр Чаллы, Түбән Кама, Яшел Үзән, Әлмәт, Чистай һ. б.) һәм район үзәгендә урнашкан.

## Тарих

* 2007 елда «Татарстан Республикасының гаммәви багланышлар буенча „Татмедиа“ агентлыгы» («Агентство Республики Татарстан по массовой коммуникации „Татмедиа“») буларак оештырылган.
* 2009 елда «Матбугат һәм гаммәви багланышлар буенча „Татмедиа“ җөмһүрият агентлыгы» («Республиканское агентство по печати и массовым коммуникациям „Татмедиа“») итеп үзгәртелә.

## Оештырылу максаты
Дәүләт хакимияте органнары белән җәмәгатьчелек арасында нәтиҗәле мөнәсәбәтләр урнаштыру, ватандашлар өчен мәгълүматның ачык булу принцибын тормышка ашыру, аларның мәгълүмат алуга булган хокукларын яклау, һәртөрле милек формасындагы гаммәви мәгълүмат чараларын, нәшрият һәм полиграфия эшчәнлеген үстерүгә ярдәм итү.

Җәмгыятьнең устав капиталы — 648 297 424 *млн* сум һәм номиналь бәясе 1 сумлык 648 297 424 гадәти акциядән гыйбарәт.

## Керем
* 1 464 *млн* сум (*[[2014]]*)
* Саф зыян 125 *млн* сум (*[[2014]]*)

## Ширкәтнең төп юнәлешләре
* Газета, журналлар, теле- һәм радиопрограммалар, фильмнар һ. б. төрле гаммәви мәгълүмат чаралары продукциясе әзерләү һәм тарату.
* Татарстан җирлегендә эшләүче гаммәви мәгълүмат чараларында реклама урнаштыру.
* Халыкка мәгълүмат тарату өчен газета мәйданын, эфир вакытын һ. б. мөмкинлекләр бирү.
* Пресс-конференцияләр оештыру һәм үткәрү.

## Милек иясе
100 % — ТР җир һәм милек мөнәсәбәтләре министрлыгы.

## Җитәкчелек
* Директорлар шурасы рәисе — Әсгать Әхмәт улы Сәфәров.

### Агентлык җитәкчеләре
* Айрат Зарипов (2015—2019)
* Айдар Сәлимгәрәев (2019—)

### АҖ генераль директорлары
* Сергей Журавлёв (2007—2009).
* Айдар Сәлимгәрәев (2009—2012).
* Ирек Миннәхмәтов (2012—2012).
* Рөстәм Бикмөхәммәтов (2012—2013).
* Фәрит Шаһиәхмәтов (2013—2015).
* А. В. Кузьмин (*[[2015 ел]]ның декабреннән*)
* Шамил Садыйков (*[[2019 ел]]ның декабреннән*)

## Офис
* Казан, Декабристлар ур., 2.
* Сайт: www.tatmedia.com
 

## Медиаресурс
* Ширкәт 92 филиалны берләштерә: республика, район, шәһәр газеталары, журналлары мөхәрририятләре, 26 телерадиоширкәт, «Идел-Пресс» полиграфия-нәшрият комплексы.
* 99 газета,16 журнал, 21 район һәм шәһәр телеканалы, 13 район һәм шәһәр радиоканалы, интернетта 93 сайт, «Татар-информ» мәгълүмат агентлыгы, Intertat.ru республика электрон газетасы.
* Басма матбугат чаралары татар, рус, чуаш, ар телләрендә нәшер ителә.
* ТВ һәм радио тапшырулары Татарстанның ике дәүләт телендә (*[[татар теле|татар]], [[рус теле|рус]]*) алып барыла.
* Һәр атнада республика яңалыклары белән таныштыру өчен медиахолдингның 89 район һәм шәһәр газетасына кушымта итеп, «Атна вакыйгалары» () исемле 12 полосалы өстәмә бит (*вкладыш*) чыгарыла.
* 15 Россия төбәгендә нәшер ителүче 21 татар телле матбугат чарасы аркылы тарату өчен «Без бергә!» газетасы нәшер ителә. Гомуми тиражы 83 мең данә.

## Тираж

#### Район һәм шәһәр газеталары буенча
* 206 678 (2015, II яртыеллык)
* 229 949 (2014, II яртыеллык)
* 89,9 %↓

#### Республика газеталары буенча
* 41 516 (2015, II яртыеллык)
* 44 961(2014, II яртыеллык)
* 92,3 %↓

#### Журналлар буенча
* 56 384(2015, II яртыеллык)
* 66 619 (2014, II яртыеллык)
* 84,6 %↓

#### Барлыгы
* 304 578
* 341 529
* 89,2 %↓

## Район һәм шәһәр газеталары

## Республика газеталары

## Республика журналлары

## Искәрмәләр


## Чыганаклар
* 2014 елгы тираж турында
* Татарстан интернет-кулланучылары арасындагы Россия ММЧлары веб-сәхифәләренең популярлыгы рейтингы

## Сылтамалар
* Медиахолдингның рәсми сайты

## Шулай ук карагыз

Төркем:Әлифба буенча оешмалар
Төркем:Казан оешмалары
Төркем:Татарстан оешмалары
Төркем:Дәүләт оешмалары
Төркем:Матбугат
Төркем:Татарстан мәгълүмат чаралары
Төркем:Татмедиа